ורוניקה כהן

ורוניקה וולף כהן היא פרופסור אמריטה במחלקה לחינוך מוזיקלי באקדמיה למוזיקה בירושלים. יוצרת שיטת 'מראות מוזיקליות' ופעילת זכויות אדם.

== ביוגרפיה ==
כהן נולדה בהונגריה בשנת 1944, ובהמשך התגוררה בארצות הברית ובקנדה. בשנת 1979 עלתה לישראל. היא למדה לתואר ראשון בהלחנה בבית ספר "פיבודי" למוזיקה (1966) ולתואר שני בהלחנה באוניברסיטת ייל (1969). את התואר השלישי קיבלה מאוניברסיטת אילינוי באורבנה-שמפיין (1980).

במשך השנים כיהנה באקדמיה כדיקנית הפקולטה לתיאוריה של המוזיקה, הלחנה, ניצוח וחינוך מוזיקלי, וכן יו"ר המחלקה להוראת מוזיקה, דיקנית סטודנטים ויועצת לשוויון מגדרי לנשיא האקדמיה. היא יועצת הנשיא ומנהלת פדגוגית ומוזיקלית של מיזם הכנה להאזנה לקונצרטים בבתי ספר, באמצעות הנחיית מורים בסדנאות.

ורוניקה כהן הייתה שותפה לייסוד המחלקה למוזיקה ערבית באקדמיה, המתמקדת בהוראת מוזיקה ערבית קלאסית.

ייסדה את תוכנית 'לגעת במוזיקה' הפועלת מזה 30 שנה בארץ להכשרת צוותים ותלמידים להאזנה מודרכת למוזיקה ולקונצרטים, ומשמשת כיועצת פדגוגית ומוזיקלית של המיזם המהווה חלק מתוכנית הלימודים בירושלים ובצפון.

בנוסף הייתה בין המייסדים של פרויקט דיאלוג מוזיקלי במסגרתו נפגשים ילדים יהודים וערבים ולומדים להכיר את התרבות המוזיקלית זה של זה. פעילת זכויות אדם בדגש על זכויות פליטים ודיאלוג ישראלי פלסטיני למען שלום ופתרון מדיני.

=== מחקר ===
עם סיום לימודיה, עסקה בהוראה ובמחקר באוניברסיטאות בארצות הברית, בקנדה ובישראל. הנושאים שחקרה היו:

# יצירתיות מוזיקלית אצל ילדים.
# היחס בין תנועה לקוגניציה מוזיקלית.
# תוכנית לימודים על בסיס קוגניטיבי.
# הכשרת מורים.

=== פרסים ואותות הוקרה ===
* פרס שר החינוך למפעל חיים על יצירת כלי הוראה של "מראות מוזיקליות", 2020

=== מראות מוזיקליות ===

ורוניקה כהן פיתחה גישה פדגוגית לקידום האזנה למוזיקה מורכבת באמצעות "מראות מוזיקליות" - הקרנה למרחב, ביטוי חזותי ממשי באמצעות תנועות - בעיקר של הידיים - המגלמות קוגניציה, הפעילות הקוגניטיבית/רגשית שעל ידה התודעה מסדרת מערך צלילים נתון למוזיקה.

==== תוכנית לימודים על בסיס קוגניטיבי ====
כהן פיתחה תוכנית לימודים המתמקדת בתהליך הקוגניטיבי-רגשי, שעל ידו התודעה האנושית מארגנת צלילים למחוות מוזיקליות, שהיא מרכיב חשוב של תוכנית הלימודים הלאומית בישראל. בניגוד לתוכניות לימודים אחרות, המתמקדות ביסודות מוזיקליים תבוניים (מלודיה, הרמוניה, מקצב, גובה צליל, מרקם), כאן המוקד הוא על הפעילות הקוגניטיבית/רגשית של התודעה, כשהיא מעבדת את התופעות האקוסטיות השונות והופכת צלילים למוזיקה.

== כנסים ==
* 2019- "מראות מוזיקליות - תאוריה ופרקטיקה" מכון קודאי, קשקמט, שבוע כיתת אמן בינלאומית
* 2018 -"|מראות מוזיקליות - ביטוי ושיקוף בדרך היצירה", סמינר באקדמיה למוזיקה של קרקוב.
* 2014 - "מראות מוזיקליות ועצבונים מראה", כנס מדעי בינלאומי "אמנות וחינוך" - פלובדיב.
* 2009 - "אופרה היא משחק ילדים", כנס בינלאומי על חידושים בחינוך למוזיקה, גדנסק
* 1996 - "חינוך לקוגניציה מוזיקלית", כנס "פרספקטיבות על מוזיקה, התודעה, וחינוך, אוניברסיטת קיימברידג'
* 1996 - "הקבלות תנועתיות לסכימות מוזיקליות: כלי למחקר קוגניטיבי", כנס על מוזיקולוגיה קוגניטיבית, ברוז'
* 1996 - "מראות מוזיקליות", סדנה בכנס הבינלאומי הרביעי על פרספציה וקוגניציה של מוזיקה, אוניברסיטת מקגיל, מונטריאול
* 1994 - "חקר הקבלות תנועתיות לסכימות מוזיקליות", כנס על מחקר איכותי, אוניברסיטת אילינוי באורבנה-שמפיין, אילינוי
* 1986 - "הקדמה לתוכנית לימודים בכיוון קוגניטיבי", ISMEת אינסברוק
* 1979 - "המלחין בגן הילדים", כנס ISME, לונדון אונטריו, קנדה

== ועדות ==
* חברה בוועדה לפיתוח תוכנית ללימודי מוזיקה לישראל
* חברה בוועדה לפיתוח תוכניות לימודי אמנויות לגיל הרך
* חברה בוועדת MISTEC (מוזיקה בבתי ספר והדרכת מורים) 2010-2006
* ועדת רפרטואר של "סל תרבות"
* חברה בוועדה המייעצת של ג'ורנל בינלאומי לחינוך לאמנויות

==פרסומים==
<div class="mw-content-ltr">
* Daniel A, and Cohen V ( 2021) [https://journals.sagepub.com/doi/abs/10.1177/03057356211054124 Training babies for “sweet anticipation”: Emphasizing expectation arousal in infant-directed mother singing]. Psychology of Music , December 2021
* Cohen, V. (2015). Musical Mirrors and Mirror Neurons, “International Scientific Conference Art and Education – Traditions and Contemporaneity”, Vol. 1, Academy of Music, Dance and Fine Art, Plovdiv,.
* In Music [https://www.isme.org/sites/default/files/documents/proceedings/2000-2002%2BMISTEC%2BProceedings.pdf Education Entering the 21st Century], ISME, ed. By Patricia Shand, 2004: "Western Art Music: An Endangered Species?" (Paper from MISTEC 2000 Seminar) and "The Art of Questioning: A Teacher Training Challenge" (Workshop from MISTEC 2002 Seminar)
* "[https://books.google.co.il/books?id=KJGCBAAAQBAJ&pg=PA218&lpg=PA218&dq=musical+mirrors+veronika+cohen&source=bl&ots=V7B6VKUWFf&sig=ACfU3U1MjS3wAkwZ0VVVgJljp3ZSeGG9dg&hl#v=onepage&q=musical%20mirrors%20veronika%20cohen&f=false Musical Creativity: A Teacher Training Perspective]" ch. in: Creativity & Music Education, by Timothy Sullivan & Lee Willingham, eds., Published by Canadian Music Educators Association, Edmonton, 2002.
* "Listening Not Merely Hearing," in The Musical Landscape, ed. by N. Shahar, Mofet , Tel Aviv, 1999.
* Cohen, V. (1997). [https://www.jstor.org/stable/40318821 Explorations of Kinesthetic Analogues for Musical Schemes]. Bulletin of the Council for Research in Music Education, 131, (Winter 1997), 1-13.
* "Struggling with Pluralism in Music Education: The Israeli Experience" with Lia Laor, Arts Education Policy Review, 1996.
* "Prelude to a Cognitively Oriented Curriculum," Music in Time, 1986/87.
</div>

==קישורים חיצוניים==
* [https://www.jamd.ac.il/en/content/prof-veronika-cohen קורות חיים]
* [https://www.youtube.com/watch?v=JXaB8rAFLq4 סרטון הענקת פרס]
* [https://www.jstor.org/stable/40318821 מאמר של ורוניקה כהן]
* [https://meyda.education.gov.il/files/Curriculum/music1-6.pdf קורות חיים]
* [https://www.youtube.com/watch?v=LLNKDAJGLPE כתבה על פעילות של ורוניקה כהן]

==הערות שוליים==

קטגוריה:ישראליות שנולדו ב-1944
קטגוריה:מוזיקולוגים ישראלים